महाराष्ट्र सरकार में बीजेपी की सहयोगी पार्टी शिवसेना का कहना है कि पीडीपी के साथ सरकार बनाने का प्रस्ताव और दौड़-धूप बीजेपी ने ही की थी। पार्टी ने अपने मुख्यपत्र ‘सामना’ के संपादकीय में लिखा है कि कश्मीर में भारतीय जनता पार्टी ने अपना मुखौटा उतार दिया है और चुनाव की राजनीति शुरू कर दी है। तीन वर्ष तक पीडीपी के साथ गद्दी गर्म करने के बाद बीजेपी की ओर से स्पष्टीकरण दिया जा रहा है कि सरकार काम नहीं कर रही थी।